
Përmbledhje e shkurtër e Strategjisë për Migracion 2026-2030
Strategjia për Migracion 2026–2030 përfaqëson vazhdimësinë e qasjes strategjike të Qeverisë së Republikës së Kosovës në fushën e qeverisjes së migracionit. Duke ndërtuar mbi progresin dhe rezultatet e arritura të Strategjisë 2021–2025, ajo pasqyron ndryshimet në trendet migratore, boshllëqet e evidentuara gjatë zbatimit, si dhe orientimin drejt përafrimit me standardet evropiane dhe iniciativat globale. Në këtë drejtim, Strategjia reflekton përpjekjet institucionale për të zhvilluar politika publike bazuar në evidencë duke u mbështetur në analizat dhe hulumtimet empirike të zhvilluara nga Autoriteti Qeveritar për Migracion, Profilet vjetore të Migrimit, raporteve të organizatave ndërkombëtare, iniciativave në nivel rajonal, evropian dhe global etj.
Strategjia e re e trajton migrimin si një proces kompleks me ndikim të drejtpërdrejtë në zhvillimin shoqëror dhe ekonomik të vendit, duke promovuar një qasje gjithëpërfshirëse, në kuadër të një vizioni 360° për migrimin dhe zhvillimin.

Qëllimi i konsultimit

Qëllim kryesor i konsultimit publik për Strategjinë e Migracionit është të sigurojë opinionet, komentet dhe rekomandimet nga grupet e caktuara të interesit për Strategji. Rëndësia e konsultimit publik me akterët përkatës do të ndikojë drejtpërdrejtë në cilësinë e përmbajtjes së Strategjisë në fjalë.

Pas përmbylljes së procesit të konsultimit publik të Strategjisë, të gjitha komentet e pranuara, do të shqyrtohen nga ekipi punues, ku si rezultat i shqyrtimit të kontributeve dhe rekomandimeve të konsultimit, do të hartohet drafti i përmirësuar final i Strategjisë.  

[bookmark: _Hlk84837201]Ministria e Punëve të Brendshme, do të hartojë raportin e konsultimit, i cili do të përfshijë të gjitha informatat për procesin e konsultimit, palët e konsultuara, metodat e përdorura gjatë konsultimit, si dhe komentet e pranuara. Në raport, gjithashtu, do të jepen informatat për secilin koment apo rekomandim që është marrë parasysh si dhe sqarime dhe arsyetime për secilin koment që nuk është marrë parasysh. Raporti do të jetë i qasshëm për publikun brenda një kohe sa më të shkurtër pas përfundimit të procesit të konsultimit dhe finalizimit të Strategjisë. 

Afati përfundimtar për dorëzimin e përgjigjeve

Afati përfundimtar i dorëzimit të kontributit me shkrim në kuadër të procesit të konsultimit të Strategjisë për Migracion 2026-2030  është 15 ditë duke filluar nga dita e publikimit. 
Të gjitha komentet e pranuara deri në këtë afat do të përmblidhen nga ana e zyrtarit përgjegjës të Ministrisë së Punëve të Brendshme.
Të gjitha kontributet me shkrim duhet të dorëzohen në formë elektronike në e-mail adresën: merita.vidishiqi@rks-gov.net  me titull Strategjia e Migracionit  dhe Plani i Veprimit 2026 - 2028
Komentet nga organizatat
Ju lutem, që komentet tuaja të ofrohen sipas udhëzimeve të shënuara më poshtë.
Emri i organizatës që jep komente:
Fushat kryesore të veprimit të organizatës:
Informatat e kontaktit të organizatës (adresa, e-mail, telefoni):
Data e dërgimit të komenteve: 

Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

Bashkëngjitur me këtë dokument, gjeni:

